ಬೆಂಗಳೂರಿನಲ್ಲಿ ಕೊರೊನಾ ಗೆದ್ದ 200 ಮಂದಿ ಗರ್ಭಿಣಿಯರು

– ಹೆರಿಗೆ ಮಾಡಿಸಿ ಸಾಧನೆಗೈದ ವಾಣಿವಿಲಾಸ ಆಸ್ಪತ್ರೆ

ಬೆಂಗಳೂರು: ಸಿಲಿಕಾನ್ ಸಿಟಿಯಲ್ಲಿ ಕೊರೊನಾ ಅತೀ ವೇಗವಾಗಿ ಹರಡುತ್ತಿದ್ದು, ತುಂಬು ಗರ್ಭಿಣಿಯರಲ್ಲಿ ಕೂಡ ಕೊರೊನಾ ಸೋಂಕು ಕಾಣಿಸಿಕೊಂಡಿತ್ತು. ಆದರೆ ಇದೀಗ ಸುಮಾರು 200 ಮಂದಿ ಗರ್ಭಿಣಿಯರು ಮಹಾಮಾರಿಯನ್ನು ಗೆದ್ದಿದ್ದಾರೆ.

ಹೌದು. ಬೆಂಗಳೂರಿನಲ್ಲಿ ಸಮುದಾಯಕ್ಕೆ ಹಬ್ಬಿದ ಆತಂಕದ ಬೆನ್ನಲ್ಲೇ ಗರ್ಭಿಣಿಯಲ್ಲಿ ಕೊರೊನಾಂತಕ ಉಂಟಾಗಿದೆ. ಆದರೆ ವಾಣಿವಿಲಾಸ ಆಸ್ಪತ್ರೆ ಇದೂವರೆಗೂ ಸುಮಾರು 200 ಸೋಂಕಿತ ಗರ್ಭಿಣಿಯರಿಗೆ ಹೆರಿಗೆ ಮಾಡಿಸಿದೆ.

ಸರ್ಕಾರಿ ವಾಣಿವಿಲಾಸ ಆಸ್ಪತ್ರೆಯೊಂದರಲ್ಲಿಯೇ 200 ಗರ್ಭಿಣಿಯರಿಗೆ ಡೆಲಿವರಿ ಮಾಡಿಸಲಾಗಿದೆ. ಇಷ್ಟು ಮಂದಿಗೆ ಹೆರಿಗೆಯನ್ನು ಯಶಸ್ವಿಯಾಗಿ ಮಾಡಿಸಿದ ವೈದ್ಯರು, 200ನೇ ಡೆಲಿವರಿ ಸಕ್ಸಸ್ ಆದ ವೇಳೆ ಸಿಬ್ಬಂದಿಯೊಂದಿಗೆ ಆಸ್ಪತ್ರೆಯ ಅವರಣದಲ್ಲಿ ಕಂದಮ್ಮನನ್ನು ಎತ್ತಿಕೊಂಡು ಸಂಭ್ರಮಿಸಿದ್ದಾರೆ.

ಆಸ್ಪತ್ರೆಯ ವೈದ್ಯರು ನರ್ಸ್ ಸೇರಿದಂತೆ ಸಿಬ್ಬಂದಿ ಪಿಪಿಇ ಕಿಟ್ ಧರಿಸಿಯೇ ಇದೂವರೆಗೆ 200 ಸೋಂಕಿತ ಗರ್ಭಿಣಿಯರಿಗೆ ಡೆಲಿವರಿ ಮಾಡಿಸಿ ಸಾಧನೆ ಮಾಡಿದ್ದಾರೆ. ಈ ಹಿನ್ನೆಲೆಯಲ್ಲಿ ಸಿಬ್ಬಂದಿ 200ನೇ ಮುದ್ದು ಕಂದಮ್ಮನನ್ನು ಎತ್ತಿಕೊಂಡು ಖುಷಿಪಟ್ಟಿದ್ದಾರೆ.

ಇಂತಹ ಕ್ಲಿಷ್ಟಕರ ಪರಿಸ್ಥಿತಿಯಲ್ಲೂ ವಾಣಿವಿಲಾಸ ಆಸ್ಪತ್ರೆ ಸಾಧನೆ ಮಾಡಿದೆ. ಗರ್ಭಿಣಿಯರು ಅತ್ಯಂತ ಜಾಗರೂಕತೆಯಿಂದ ಇರಬೇಕು ಅಂತ ಆಸ್ಪತ್ರೆ ಯ ಅಧೀಕ್ಷಕಿ ಡಾ ಗೀತಾ ಶಿವಮೂರ್ತಿ ಇದೇ ವೇಳೆ ಸಂದೇಶ ನೀಡಿದ್ದಾರೆ.